
DISPUTATIO  MEDICA 


IN  AUGURALIS 


DE 


RHEUMATISMO. 


§  i.  J^HEUMATISMUS,  de  quo  pauca  scri¬ 
bere  nobis  consilium  est,  ab  au&ori- 
bus  in  acutum  et  longum  dividitur.  De  utra¬ 
que  specie,  quam  brevissime  persequemur. 


ii.  Acutus  rheumatismus  a  Culleno  defini¬ 
tur  :  “  Morbus  ab  externa,  et  plerumque  evi- 
dente  causa  ;  pyrexia  ;  dolor  circa  articulos , 

A  “  musculorum 

«  musculorum  tr  adsum  sequeris ,  genua  et  reli 
quos  majores ,  potius  quam  pedum  vel  manuum 
“  articulos ,  infestans ,  externo  auc~ 

u  tus  (a).” 

hi.  Rheumatismus  frequentior  in  frigidis 
regionibus  morbus  est,  quum  calidis  ,  at  in  iis 
maxime,  in  quibus  subitce  et  frequentes  tem¬ 
pestatis  varietates  sunt.  Mortales  adoritur, 
iis  praecipue  temporibus  anni,  ubi  vices  al¬ 
ternant  frigus  et  calor. 

% 

iv.  Nusquam  terrarum  hic  morbus  morta¬ 
libus  infestior  est,  quam  in  Britannicis  in* 
sulis  ;  ubi  autumno,  sed  adhuc  saepius  ve¬ 
re  (b),  nostrates  incursat  et  cruciat.  Vernus 

rheumatismus , 


(a)  Vid.  Cullen.  Bynops,  Nosolog.  Method .  tom.  iia 


id.  Fouler,  Medicat  RcportSj  pag.  260. 

rheumatismus ,  uti,  propter  diatbcsin  phlogisti - 
cam,  .quam  hiemale  frigus,  forsanque  etiam 
hiemalis  diaeta,  induxerunt,  autumno  frcquen- 
tior  est,  ita  quoque  gravior. 

v.  Rheumatismus  acutus  adolescentes,  aetate- 
ve  florentes,  sa?pius  infestat,  quam  impuberes, 
aut  eos  qui  evaserunt  vitae  meridiem.  Mor¬ 
tales  sanguineo  temperamento  adoritur,  pra: 
iis  alio  quolibet.  Rheumatismus  longus  afficit, 
prae  caeteris,  medios  astate  et  provediores. 


SIGNA. 

SIGNA. 

•v  / 

/ 

vi.  His  praemissis,  proximum  est,  ut  dies» 
mus,  quibus  malis  urgeantur  ii,  quorum  artus 
hoe  morbo  laborant. 

vir.  Xneunte  hoc  morbo,  artus  quidam,  ple¬ 
rumque  majores,  dolere  incipiunt.  Dolores, 
haud  raro,  musculorum  via,  alium  artum  at¬ 
que  alium  petunt,  et  omni,  vel  levissimo,  artus 
laborantis  motu  intolerabiliter  exasperantur. 
Affligunt  plerumque  genua,  coxendicem,  ver¬ 
tebras  lumborum,  humeros  et  cubitos  ;  raris¬ 
sime  autem,  manuum  pedumve  articulos. 

viii.  Nonnumquam  unum  tantum  artum  af¬ 
ficit  rheumatismus  ;  multo  autem  saepius,  com¬ 
plures 


\ 

plures  simul.  Haud  rarb,  uno  artu  relicflo, 
magna  vi  invadit  alium  ;  atque,  sic,  huc  illuc, 
migrando,  miseros  nonnunquam  mortales,  per 
longum  tempus,  excruciat. 

ix.  Rheumatismus  morbis  haud  dubie  an¬ 
numerandus  est,  qui  inflammationem  habent, 
quamvis  rarissime  in  suppurationem  abeat. 
Uti  autem  inflammatio,  quam  movet  hic  mor- 
bus,  qui,  enimvero,  ligamenta  potissimum  et 
tendines  aflicit,  rarissime  suppuratione  finitur; 
ita  abscessus,  siquandb  suppuratis  hujusmodi 
partibus  oriantur,  pessimi  sunt  ;  quippe  cum 
non  solum  aegerrime  sanentur,  sed  futurae 
etiam  artus  rigiditatis  metum  injiciant. 

x.  Procedente  rheumatismo ,  sudorem  sub¬ 
inde  oriri,  haud  insolitum  est.  Hic  vero 
rarb  morbum  solvit,  aut  etiam  levat  dolorem  ; 
nisi,  quod  sane  haud  sa?pe  est,  ipso  artu  do- 
lente  profusus  oriatur. 


XI. 

xi.  Signa,  quas  hadtenus  memoravimus* 

l 

utrique  rheumatismi  speciei  communia  sunto 
Res  autem  postulare  videtur,  ut,  cum  quas 
AxCutje  propria  sint,  tum  quae  LONGJEt  paucis 
describamus. 

* 

xii.  Acuto  rheumatismo  —incipiente,  per¬ 
currit  corpus  frigus,  vicissimque  calor ;  si- 
mulque  caetera  signa  febris  sese  manifestant. 

xiii.  Urina  rubra  est,  atque  nullum  initio 
sedimentum  deponit.  Postea  vero  quam 
morbus  aliquantum  increvit,  atque  febris 
compluries  remisit,  frigescens  urina  furfu- 
racea  quaedam  demittit.  Horum  autem  de¬ 
missione  haud  semper  finitur  morbus ;  sed, 
nec  raro,  longum  postea  tempus,  miserum 
cruciat. 

xiv.  Sanguinis  missi  et  frigescentis  pars 

■\ 

glutinosa  a  sero  et  cruore  se  dissociat,  atque 

supernatans 

supernatans  album  corium  repraesentat.  Haec 
sanguinis  partium  dissociatio  signum  omnibus 
morbis  commune  est,  qui  in  corporis  cjusvc 
partium  inflammatione  consistunt. 

xv.  Artus,  doloribus  afflicflus,  spiritu,  in 
bursas  ejus  mucosas  effuso,  nonnunquam  in¬ 
tumescit.  Plerumque  vero,  in  nostris  saltem 
insulis,  spiritus  brevi  resorbetur,  et  artus  in 
naturalem  magnitudinem  detumescit.  In 
quibusdam  autem  Eukop^t.  partibus,  praeci¬ 
pue  in  Gekmania,  uti  certiores  nos  faciunt 
auctores,  fidi  sane  et  graves,  necessarium  est, 
artuum  tumores,  qui  spiritum  continent,  fer¬ 
ro  patefacere.  Hoc  facio,  tumore  exit  hu- 

# 

mor  glutinosus. 

xvi.  Tanta  est  vis  doloris  et  inflamma¬ 
tionis,  quibus  acuto  rheumatismo  laborantes 
affliguntur,  ut  medicinae  morborumque  nescius 
existimaret,  fore  non  posse,  quin  superve¬ 
nirent 

nirent  gangraena  et  mors.  Haec  tamen  mala 
nunquam,  quod  scimus,  acciderunt. 

xvii.  Haud  raro  autem  fit,  ut  longa  absti¬ 
nentia  et  exinanitione,  quibus  ab  aegris  pug¬ 
natur,  quo  acutum  rheumatismum  discutiant, 
nedum  malus  corporis  habitus,  sed  etiam  hy¬ 
dropes  oriantur.  Concedendum  tamen  est, 
rarissime  subsequi  periculosa  haec  mala. 

xvin.  Delirium  quoque,  ut  accipimus, 
acutum  nonnunquam  rheumatismum  subsequi¬ 
tur.  Nostra  vero  opinione,  non  rheumatismo 
supervenit,  sed  alienae  curationi,  qua  huic 
morbo  succurrunt  imperiti  inconsiderative 
medici. 

xix.  Rheumatismo  laborantes  rarissime  mo¬ 
riuntur  :  imo,  forsitan  nunquam,  nisi  simul 

/ 

aliis  morbis  implicantur,  lenta  veiuti  febri 
aut  angina  maligna  quibus,  profecto,  neque 


missio 

missio  sanguinis,  neque  alia  medicamenta  et 
remedia  conveniunt,  quibus  rheumatismo  sub¬ 
venitur.  Rheumatismo ,  porro,  vehementi, 
ubi  magna  vis  inflammationis  urget,  super¬ 
veniant  fortasse  vitalium  inflammationes» 
quae  mortem  afferant. 

xx.  Acutus  rheumatismus  rard,  duas  am¬ 
plius  hebdomadas,  sine  remissione,  continuat. 
Nonnunquam  autem,  ubi  intermittit  subinde 
vicissimque  revertitur,  per  complures  hebdo¬ 
madas,  im6  etiam  menses,  producitur. 

» 

xxi.  Acutus,  denique,  rheumatismus ,  quip¬ 
pe  cum  faciat,  ut  musculi,  mirum  in  modum, 
flacceant,  torpeant,  et  rigeant,  haud  raro  abit 
in  longum. 

xxii.  Quum  ita  sit,  haud  alienum  erit, 
hic  loci,  paucis  dicere,  quae  huic  morbi  spe¬ 
ciei  propria  signa  sint.  Nisi  enim  hoc  taci- 

B 

amus,  partem  tantum  rei  propositae  ex  se  que- 
mur. 

xxxiii.  Vetustum ,  seu  longum  rheumatis- 
mum, — arthrod tniam  Cullenus  appellat ;  at¬ 
que,  his  verbis,  definit :  44  Post  rheumatismum, 
44  nisum  Violentum,  vel  subluxationem  ;  dolores 
44  artuum  vel  musculorum ,  sub  motu  praesertim , 
44  aucti,  plus  minusve  fugaces,  calore  ledli  vel 
44  alio  externo  levatis  artus  debiles,  rigidi, 
44  facile,  et  saepe  sponte  frigescentes  ;  pyrexia 
44  nulla  ;  tumor  plerumque  nullus  { c).” 


xxiv.  Huic  definitioni,  ntpote  quae  omnes 
habeat  in  se  numeros  veritatis,  habemus 
nihil,  quod  contradicamus.  Quoniam  igitur 
de  rebus  inter  nos  convenit,  alienum  esset 
movere  controversiam  de  verbis. 

XXV. 


(c)  Vici.  Cullen.  Synops .  Nosolog.  Melhod .  tomum 
gen.  xxii.  sequel. 

xxv.  Uti  longus  rheumatismus  saepe,  at 
neutiquam  semper,  acuti  consequens  est ;  ita, 
haud  rarb,  difficile  in  primis  est  discernere, 
ubi  huic  terminus  sit,  illi  initium. 

xxvi.  Ubi,  post  febris  decessionem,  artus 
acuto  rheumatismo  affedti  detumescunt  et 
pallescunt,  dum  levissimo  motu,  et  tempes¬ 
tatis  vicissitudinibus,  doloribus  urgentur ; 
diutius  haudquaquam  dubium  est,  quin  aut 
supervenerit  longus,  aut  prope  sit,  ut  super¬ 
veniat. 

i 

xxvi  i.  Plus  satis  constabit,  acutum  rheu¬ 
matismum  in  vetustum  abivisse,  ubi  artus, 
dudum  cruciati,  frigent  rigentque  ;  ubi  adeo 
non  insudant,  ut,  dum  caetero  corpore  tepidus 
sudor  oritur,  lento  tantum  humore  frigidu- 
loque  madescant ;  ubi  iis  dolorem  affert  fri¬ 
gus,  calor  aufert  aut  levat ;  ubi  conquiescunt 
no&u,  interdiu  reviviscunt,  dolores. 


XXVIII. 

xxviii.  Artus,  porro,  rheumatismo  acuto 
vexati,  ex  tadu  dolent ;  longo,  contra,  rigi¬ 
di,  sunt  pressuras  solito  patientiores. 

xxix.  Vetusto  rheumatismo  nulla  constat 
longinquitas.  Haud  enim  raro,  per  menses, 
annos,  imo  per  reliquam  vitam,  protrahitur,  at¬ 
que  anni  vicibus  tempestatisque  remittit  aut 
exasperatur.  Thennometrum ,  enimvero,  ip¬ 
sum  vix  certius  aut  melius  tempestatis  vicis¬ 
situdines  praenunciat  et  indicat,  quam  miser 
longo  rheumatismo  afflictus. 

xxx.  Longus  rheumatismus ,  pariter  atque 
acutus,  alios  alias  artus  afficit ;  praesertim 
autem  eos,  ad  quos  plurimi  musculi  pertinent, 
quorumque  musculi,  in  maximis  nisibus  mo¬ 
liminibusque,  exercentur.  Cum  ita  sit,  haud 
mirum  est,  vertebras  lumborum,  et  coxam, 
prae  caeteris  artubus,  rheumatismo  longo  cor¬ 
ripi  et  laborare.  Ubi  lumbos  affligit  hic 

morbus* 

morbus,  lumbago  a  medicis  appellatur  ;  ubi 
coxendicem,  ischias ,  seu  sciatica. 

xxxi.  Vetustus  rheumatismus  nonnunqu&m, 
inter  pubertatem  et  vitae  meridiem,  acuto  su¬ 
pervenit  ;  saepius  autem,  vergente  aetate  aut 
ingravescente,  mortales  urget,  eosque,  prae 
caeteris,  qui,  dum  adolescebant  florebantque, 
subinde  pledlebantur  acuto. 

xxxii.  Hic  rheumatismus  rarissime,  aut  nun¬ 
quam,  lethalis  est :  sed,  superquam  quod  fa¬ 
cit  haud  raro,  ut  frigeant,  rigeant,  torpeant- 
que  artus;  nonnunquam,  membrorum  muscu- 
los  simulque  nervos  resolvendo,  mortales,  quod 
superest  levi,  miseros  reddit,  atque  sibi  suis¬ 
que  necessaria  ad  vivendum  parandi  impoten¬ 
tes  ;  imo,  vitam  ipsam,  valentibus  optandam, 
iis  intolerandum  onus. 


CAUSAE 

CAUS.E  REMOT7E. 

xxxiii.  Memoratis  malis,  quibus  morta- 

i 

les  afficit  rheumatismus, proximum  est,  ut  quae¬ 
ramus,  quibus  causis  hic  morbus  oriatur. 

Has  enim  haud  ignorare  medicus  debet:  nam- 

/  * 

que,  qui  non  cognoscit,  unde  ortum  sit  malum 
aut  morbus,  is  nescit,  quibus  laboranti  subve¬ 
niat  medicamentis  et  remediis.  Humani  ita¬ 
que  generis  interest,  medicos,  minime  omni- 

N  '\t  * 

um,  suam  artem  ignorare. 

xxxxv.  Causarum,  quibus  oritur  rheumatis¬ 
mus ,  aliae  mortales  morbo  opportunos  reddunt; 
alise  opportunos  invadendi  morbo  praebent 


occasionem. 

occasionem.  Illas  pr&disponentes  medici 
nominant ;  has,  excitantes,  seu  occas  ion  ales. 

xxxv.  Praedis  ponentes.  —  Proclivitas  in 
rheumatismum  acutum  consistit  in  vasis  aut 
nimio  sanguine  impletis,  aut  quorum  fibra; 
musculosae  justo  aptiores  sunt,  quae  sanguine 
ipso  alienisve  stimulantibus  sese  contrahant. 
Quacunque  igitur  corpus  .implent,  commit- 
tuntve  ut  impleatur,  aut  fibras  musculosas  ad 
se  contrahendum  propensiores  reddunt,  aut 
utroque  simul  modo  agunt,  mortales  huic 
rheumatismo  opportunos  facere  possunt. 

xxxvi.  Talia  sunt,  naturale  corporis  tem¬ 
peramentum  et  constitutio  ;  luxuriosa  dapes  ; 

multus  vini  et  cerevisiarum  usus ;  socordia ; 

% 

mollis  inertia  atque  segnitia  ;  somni  indul¬ 
gentia  ;  hiemale  frigus ;  et,  si  qua,  similia. 


XXXVII. 

xxxvii.  Proclivitas  ad  vetustum  rheumatis¬ 
mum  existit  in  imbecillitate  invaletudineve 
majorum  artuum,  ea  praesertim,  quam  mag¬ 
na  vis  acuti  et  frequens  reliquit.  Neutiquam 
autem  dubitandum  est,  quin  ad  infirmitatem 
artuum  augendam  conducant  omnia,  quae  to¬ 
tum  debilitant  corpus  ;  ebriositas,  nempe,  lon¬ 
ga  et  vehemens  exercitatio,  pervigilationes 
nocturnae,  forsanque  rerum  Venerearum  in¬ 
temperantia. 

xxxviii.  Excitantes,' — Causae ,  quse  rheu¬ 
matismum  concitant,  praecipuae  sunt  frigus  et 
humor,  calefa&o  corpori  admota.  Haec  enim 
cutis  halitum  supprimunt,  quo  sane  nihil  ad 
rheumatismum  movendum  plus  pollet. 

xxxix.  Quum  ita  sit,  haud  mirum  est,  mor¬ 
tales,  qui,  postquam  gravi  exercitaitione,  aut 
aedificiorum  calore,  aut  ebrietate,  aut  alia 
qualibet  causa  perquam  calefacti  sunt,  frigori 

simul 

simul  et  humori  se  committunt,  rheumatismo 
haud  raro  corripi. 

xl.  Mortalium,  qui  his  (xxxix.)  causis, 
supra  consuetudinem,  calcfa&i  sunt,  quot  in 
rheumatismum  incidunt,  uvidis  vestimentis  ob- 
dormiscendo  ?  quot  aere  liumido,  per  apertas 
fenestras,  intromisso?  quot,  simul  ut  calidis 
cubiculis  egressi  sunt,  Jovi  frigido  humidoque 
se  committendo  ?  Rheumatismo  acuto,  his  cau- 
sis  concitato,  supervenire  longum,  haud  inso¬ 
litum  est. 


C  CAUSA 

CAUSA  PROXIMA. 

* 

xli.  De  rheumatismi ,  pariter  atque  aliorum 
morborum,  quibus  partis  inflammatio  signum 
commune  est,  causa  proxima,  inter  au&ores 
admodum  discrepat :  neque,  enimvero,  nobis 
in  animo  est,  de  ea  fuse  dicere. 

xlxi.  Insolitam  corporis  humorum  acri¬ 
moniam  esse,  nonnulli  contendunt.  Nulla 

i  / 

autem  a  medicis  observata  sunt,  nedum  expe¬ 
rimentis  comprobata,  quibus  confirmari  pos¬ 
sit  haec  sententia. 

xliii.  Cotunnio  visum  est,  causam,  quae 
rheumatismum  continet,  esse  acrem  quandam 

materiam 

materiam  nervis  applicatam.  Verum  haec  opi¬ 
nio,  superquam  quod  novarum  rerum  studium 
perolet,  morbi  neque  signis  convenit,  neque 
curationi.  Argumentis  igitur  refutando  tem¬ 
pus  terere,  esset  operam  perdere  et  oleum. 

xliv.  Quinetiam,  sunt,  qui,  nempe  Boer- 
h  avi  ani,  proximam  rheumatismi  causam  esse 
insolitum  sanguinis  lentorem,  censeant ;  in- 
dudi,  uti  videtur,  ut  ita  opinentur,  quod 
sanguinis,  ex  venis  hoc  morbo  laborantium 
emissi,  gluten  a  sero  et  cruore  se  dissociat, 
atque  supernatans  corium  albidum  reprcesen- 
tat. 

xlv.  Dissociatum  autem  gluten,  quod 
Boerhaviani  alienam  sanguinis  partem  te¬ 
mere  existimarunt,  partem  hujus  humoris 
constituentem  esse,  nostra  .aetate,  medici  cer¬ 
to  cognoscunt ;  adeoque  non  extraordina¬ 
rium  lentorem  indicare,  ut  demonstret  mor¬ 
bidam 

bidam  tenuitatem,  vel,  quod  idem  valet,  par¬ 
tes  constituentes  miniis,  quam  eae  sani  san¬ 
guinis  solent,  se  mutuo  attrahere. 

xlvi.  Ipse  igitur  sanguinis  habitus,  quo 
perducti  sunt  Boerhaviani,  ut  suam  opinio¬ 
nem  acciperent  et  proponerent,  valentissi- 
mum,  'nostra  aetate,  argumentum  suggerit, 
quo  haec  labefactetur. 

xlvii.  Quo  modo  autem  inflammatio  san¬ 
guinem  aptum  reddat,  cujus,  missi  et  friges¬ 
centis,  gluten  corium  albidum  repraesentet, 
exponere  medici  nondum  potuerunt.  Haud- 
quaquam  igitur  nostrum  est  moliri,  rem,  na¬ 
tura  perdifficilem  et  perobscuram,  explicare  : 
superquam  enim  quod  rei  magnitudo  juve¬ 
nilibus  annis  parum  convenit,  ipse  scribendi 
labor  nos  ab  incepto  longius  traheret. 

xlviii.  Alii  fuerunt,  et  hi  quidem  magni 
et  nobiles,  quibus  placeret,  causam,  quas 
rheumatismum ,  pariter  atque  alios  morbos  qui¬ 
bus  communis  est  partis  inflammatio,  conti¬ 
net,  esse  loci  errorem ;  quo  globuli  cruoris 
in  capillaceas  arterias  aberrarunt,  quae  na¬ 
tura  idonece  sunt,  per  quas  perlucidae  tantum 
sanguinis  partes  distribuantur. 

xux.  Hujusmodi  (xlviii.)  errorem  loci, 
in  tunica  oculorum  adnata  inflammatione, 
accidere,  inter  omnes  medicos  convenit ;  ne¬ 
que,  profe&b,  vero  absimile  est,  aequaliter 
pariterque  in  inflammationibus  caeterarum 
partium,  quamvis,  an  itd  sit,  oculi  non  aeque 
possint  judicare. 

l.  Talis  vero  (xlix.)  concessio  quid  facit, 
pro  iis,  qui  hanc  opinionem  proponunt  et  de¬ 
fendunt  ?  Nonne  clare  constat,  errorem  lo¬ 
ci  inflammationis  effedtum  esse,  magis  quam 

efficientem  ? 

efficientem  ?  Quum  ita  sit,  plura  dicere,  qui» 
bus  infirmetur  haec  opinio  et  evertatur,  super¬ 
vacaneum  esset. 

lx.  Extiterunt  quoque  medici,  et  existunt, 
ingeniis  magni  et  praeclari,  Cullenus,  scilicet, 
atque  Cullenxani  ;  qui  contendunt,  proxi¬ 
mam  inflammationis  causam  esse,  incitatam 
partis  laborantis  arteriarum  vim ,  quam  ad¬ 
huc  incitatiorem  reddit  spasmus,  quo,  vis  cu- 
jusdam,  medicatricis  dicis,  jussu,  extremi 
earundem  arteriarum  surculi  afficiuntur. 

lii.  Huic  (li.)  opinioni  objici  potest,  dif¬ 
ficillimum  esse  animo  et  cogitatione  compre- 

N  '  1 

hendere,  quare  et  quemadmodum  in  ea  parte, 
prae  caeteris,  sanguis  cumulari  possit,  in  qua 
arteriarum  vis,  supra  modum,  incitatur.  Ne-, 
que,  profecto,  facilius  est  mente  concipere, 
quid  sit  vis  medicatrix,  quse  tot  tamque  mira 
facit,  in  mortalium  corporibus ;  et,  quo  in  lo¬ 
co,  ' 

co,  habitet ;  et  unde  sciat,  quo  tempore  indu¬ 
cendus  arteriis  spasmus  sit,  quo  solvendus. 

liii.  Porro,  opinioni  contradicatur,  quam 
Culleniani  defendunt,  concessis  spasmo  et 
incitata  vi  arteriarum,  quae  assumunt  magis, 
quam  probant,  sanguinem  neque  in  parte,  ubi 
arteriarum  vis  incitatur,  cumulatum  iri  ;  ne¬ 
que  in  parte,  ubi  extremis  carundem  arteri¬ 
arum  surculis  vis  assumpta  medicatrix  spas¬ 
mum  molita  est ;  sed,  in  parte  quadam  in¬ 
termedia. 

liv.  Verisimilius  igitur  nobis  videtur,  inci¬ 
tatam  partis  inflammata?  arteriarum  vim  cu¬ 
mulo  sanguinis  effici,  quam  cumulum  sangui¬ 
nis  incitata  vi  arteriarum.  Sed,  unde  ipse  hic 
sanguinis  cumulus  ?  Ex  comparativa ,  respon- 
demus,  arteriarum  partis  male  se  habentis 
debilitate,  prae  qua,  sanguinem  languidius 

propellunt, 

propellunt,  quam  in  ipsas,  a  tergo,  impellitur. 
Hinc,  uti  nobis  videtur,  sanguinis  cumulus ; 
hinc,  arteriarum  i&us,  duri  et  resilientes ; 
hinc,  dolor  pulsans ;  hinc,  vis  caloris  solito 
major. 

lv.  Sed  ultra  quaeratur,  quid  significet  com¬ 
parativa  partis  inflammatae  arteriarum  debi¬ 
litas  ?  Debilitatem  majorem,  vel,  si  velis,  vim 
minorem,  quam  pro  ea  arteriarum  caeteri  cor¬ 
poris.  Pone,  suitis,  vim  arteriarum  alterutrius 
manuum  causa  qualibet,  velut  frigore,  minu¬ 
tam  esse,  infra  quam  naturalis  valetudinis  ra¬ 
tio  pati  possit ;  dum,  ubique  caeteri  corporis, 
vis  arteriarum  naturalis  manet :  nonne  arte¬ 
riae  debilitatae  manus  sanguinem  languidius 
propellent,  quam  in  ipsas,  a  tergo,  impellitur  ; 
ideoque  nimio  sanguine  intumescent,  rubes¬ 
cent,  i&us  duros  ingeminabunt,  aut,  quod  sane 
idem  valet,  inflammationem  capient  ? 

lvi.  Fac,  ontrd,  durr  utralibet  manus  na¬ 
turali  valetudine  fruittir,  exterum  corpus  ali¬ 
qui,  ad  tempus,  excitari,  supra  quam  valetu¬ 
dinis  naturalis  ratio  postulet ;  nonne  clare 
constat,  necessarid  fore,  ut  in  manu  itidem 
oriatur  inflammatio  ? 

**  f 

lvi  i.  Ex  his  (lv.  et  lvi.)  positis,  clare, 
speramus,  patebit,  quam,  apud  nos,  vim  ha¬ 
beat  comparativa  debilitas,  et,  necne,  ex  ea, 
tanquam  communi  stipite,  inflammationis  sig¬ 
na  nascantur. 

lvi  ii.  Sed,  de  hac  re,  jam  nimii  fuimus.  Uti 
enim  res  nulla  est,  de  qua  tanto  opere,  tam- 
que  acriter,  medici  dissentiunt,  et  in  cujus 
studio  tantam  operam  curamquc  consumpse¬ 
runt  et  consumunt  ;  ita  nulla,  apud  eos,  ma¬ 
teria  fuit  inaniarum  et  contentionis  fcecun- 
dior  :  nam,  cmw proxima  sit  verbum  compa¬ 
rativum,  vix  duo  medicorum  sunt,  quorum  in 

D  mente 

mente  eandem  vim  habet,  quique,  per 
idem  aliis  sensum  exprimunt. 

Lix.  “  « Quo  fit,”  inquit  Rockcliffius,  “  ut, 
“  per  proximam  causam ,  diversi  medici  diver- 
u  sam  sibi  velint ,  et  quisque  studeat  novam  ad - 
6t  ducere ,  sfrreta  vel  male  intelledla  ed  aliorum . 

Hanc  oh  rem ,  undam  unda ,  causa 

(C  morborum  proxima,  aliam  opinionem  subse - 
“  quitur  alia ;  ipsa  forsitan  haud  minus  vero 
£f  absona ,  ^  -a /ii  ceque  fortasse  inani  locum  post 
a  paulo  datura  (d).,? 


DIAGNOSIS, 


(d)  Vid  Rockcliff.  Disputat.  Med.  Inaug.  De 
Cynanche  Tracheali ,  §  xxxix.  Glasg.  ann.  M,DCQ,xcixf 

DIAGNOSIS. 

lx.  Memoratis  signis,  quibus  cognosca¬ 
tur  rheumatismus ,  itemque  causis,  unde  prove¬ 
niat  ;  nunc  paucis  dicendum  est,  quibus  pro¬ 
priis  notis  distinguatur  ab  iis  morbis,  quibus 
cum  eo  communes  quaedam  intercedant. 

lxi.  Morbi,  qui  rheumatismum  quibusdam 
simulant,  sunt  lues  venerea ,  scorbutus  et  poda- 
gra  irregularis . 

lxii.  Lues  venerea — et  rheumatismus ,  quam¬ 
vis  mortales  pariter  fere  sequaliterque  dolori¬ 
bus  crucient,  multis  tamen,  et  his  quidem  mag- 
nis,  inter  se  differunt.  Dolores,  quos  movet 
lues  venerea ,  contra  atque  ii,  quos  rheumatis¬ 

vius,  ossa  potissimum  cruciant,  quibus  incum¬ 
bunt  paucissimi  musculi,  scapulas  velut,  et 
media  ossa  cylindracea.  Quinetiam,  dolores, 
quibus  miseros  punit  lues  venerea ,  impuro, 
plerumque  illicito,  concubitui  superveniunt 
dolores,  quibus  mortales  afficit  rheumatismus , 
non  item.  Dolores,  denique,  lue  venered  or¬ 
tos,  non  item  eos  rheumatismo ,  comitantur  fau¬ 
ces  ulcerosae  \  nodi ,  tophi ,  exostoses ,.  corona  ve¬ 
neris  ;  macula  colore  cuprea,  nedum  faciem, 
sed  et  alias  summae  cutis  partes,  dedecoran¬ 
tes. 

4t 

lxiii.  SeoRBUTUS — itidem  a  rheumatismo  fa¬ 
cile  distingui  potest.  Ille  morbus  nautas  po¬ 
tissimum  et  milites  afficit,  qui  nauticis  mili- 
taribusve  muneribus,  cibis  salitis,  fatigatione, 
excubatione,  aliisque  innumeris  duris  maris 
militisque,  plurimum  debilitati  sunt.  Hic 
mortales  adoritur,  qui,  ubicunque  vitam  et 

quomodoc  u  nque 

quomodocunque  agant,  pleni  sunt,  ct  frigori 

0 

simul  et  humori  se  incaute  invitevc  commise¬ 
runt.  Quinetiam,  dolores  scorbutici ,  pariter 
ac  rheumatici ,  artus,  eosque  majores,  praeci¬ 
pue  cruciant ;  sed  sedem  multd,  quim  hi,  in¬ 
teriorem  occupant.  Scorbutum ,  praeterea, 
rheumatismum  non  item,  discolores,  hic  illic 
summae  cutis,  maculae  comitantur. 

lxiv.  Podagra  irregularis , — pariter  atque 
rheumatismus ,  jundturas  seu  commissuras  in¬ 
festat.  Ille  tamen  morbus  articulos  maxime 
cruciat  ;  hic,  artus.  Ille  hereditarius  morbus 
est;  hic,  non  item.  Ille,  post  vitae  meridiem, 
maximd  urget  ;  hic,  saltem  acutus,  ante. 
Ille  mares  solos,  vel  saltem  ferme  solos,  in¬ 
cursat  ;  hic,  mares  pariter  atque  fceminas. 
Ille,  contri  ac  hic,  stomachum  haud  rarb  pe¬ 
tit,  aut  cerebrum,  aut  pulmones,  imo  etiam 
intestinum  redum  et  vesicam.  Dolores,  de¬ 

nique,  quos  hi  morbi  movent,  inter  se  adeo 
dissimiles  sunt,  ut  miseri,  qui  alterutrumque 
morbum  passi  sunt,  facile,  uter  urgeat,  dig¬ 
noscant. 


CURATIO, 

CURATIO. 


lxv.  Ceteris  rei  propositae  partibus  ab¬ 
solutis,  nunc  ad  eam  venimus,  quae,  uti  uti¬ 
lissima  est,  ita  ea  est,  de  qua  medici  minimi, 
inter  se,  discrepant.  Hanc  partem  perscri¬ 
bendo,  explicabimus,  primum  qua  efficacis¬ 
sime  ratione  acutus  rheumatismus  persanetur ; 
dein,  qua  longus. — Nobis  adsis,  nostrisque 
annuas  consiliis,  salutifer  Apollo  ! 

lx vi.  Consilium  primum .  —  Quum  acutus 
rheumatismus  inflammationem  habeat,  ei 
quamprimum  subveniendum  est,  nimios  cor¬ 
dis  arteriarumque  motus  sedando.  Qua  igi¬ 
tur 

tur  ratione  hoc  fiat,  quam  brevissime  expo¬ 
nere  nostrum  est* 

lxvii.  Abstinentia . — Hoc  (lxvi.)  consilio, 
opus  est,  ut  aeger  a  carnibus,  et  potionibus 
omnibus  meracioribus,  sive  distillatis  sive  fer¬ 
mentatis,  ex  toto,  abstineat ;  quippe  cum 
haec  corpus  non  solum  impleant,  sed  et  stimu¬ 
lent.  Debet,  interea,  vivere  cibis,  quos  terra 

V 

nata  suggerunt,  quosve  praebent  viva  animalia, 
farraceis  nempe,  et  lade  la&entibusque ; 
sitimque  potulentis  dilutissimis  explere. 

lxvii  i.  Sanguinis  detrahiio, — Quoniam,  dum 
urget  rheumatismus  acutus,  aeger  plus  minus, 
imo  interdum  vehementer,  febrit  ;  oportet, 
morbi  initio,  sanguinem  pleno  rivo  emittere. 

Sed,  vel  in  rheumatismo  acuto,  sanguinem 

\ 

mittendo  modus  est»  Hujus  enim  humoris 
detracfio,  supra  quam  vis  morbi  postulet,  et 
aegri  vires  pati  possint,  non  solum  curationem 

tardat^ 

tardat,  sed  et  committit  haud  rar&,  ut  super¬ 
veniat  rheumatismus  longus.  Medicis  igitur 
considerandum  est,  nedum  quantam  sangui¬ 
nis  missionem  morbi  ratio  requirat,  sed  etiam 
.  .  . 

quantam  sinant  aegri  vires. 

lx ix.  Ubi,  dum  febris  levis  urget,  gravis¬ 
simus  dolor  artum  cruciat,  satius  erit,  sangui- 

% 

nem  ex  parte  dolente  cucurbitulis  cum  ferro, 
aut  impositis  hirudinibus,  detrahere,  quam  ex 
brachio.  Sanguinem  enim  ex  ipsa  parte 
mittere,  aut  certe  quam  proxima,  dum  do- 
lorem  discruciantem  mitigat,  universum  mi¬ 
nus  infirmat  corpus. 

lxx.  Sudorem  moventia . — Post  sanguinem 
missum,  rheumatismo  acuto  laborantibus  suc¬ 
currendum  est  medicamentis,  ex  iis  qua?  su¬ 
dorem  movent ;  quippe  quae  corpus  miniis 
debilitent,  quam  sanguinis  detra&io. 


E 

lxxi.  Hujus  generis  medicamentorum  pul¬ 
vis  ipecacuanod  compositus  optimum  habetur 
a  plurimis  medicorum,  et,  uti  putamus,  me¬ 
rito.  Quo  sudorem  eliciat,  decem  haud  am¬ 
plius  ejus  grana,  secunda  tertiave  quaque  hora, 
assumenda  sunt.  Si  enim  majore  copia  in¬ 
considerate  adhibeatur,  periculum  erit,  ne 
vomitum  moveat. 

lxxii.  Sudor,  qui,  enimvero,  plerumque, 
post  secundam  tertiamve  dosin  assumptam, 
oritur,  per  duos  tresve  dies  elici  potest,  doses, 
longis  intervallis,  integrando,  humoresve  di¬ 
lutos  tepidos  assumendo,  qui  corpus  leniter 
stimulent.  Neque  permittendum  est,  ut  su¬ 
dor  conquiescat  aut  consistat,  ante  triginta 
aut  triginta  sex  horas  elapsas.  Ultra  vero 
protraHus,  non  solum  vires  dissipat,  imo  in¬ 
terdum  animi  deliquium  inducit,  sed  etiam 
facit  corpus  aptum,  quod  grave  ex  levissimo 
frigore  detrimentum  capiat. 


LXXI  II. 

lxxiii.  Dummodo  arteriae  plus  centies, 
sexagesima  horce  parte,  micent,  et  magna  vis 
febris  urgeat,  vix  tutum  est  sudorem  elicere. 
Satius  multo  est,  ex  pedare,  donec  febris  ali¬ 
quantum  conquieverit. 

lxxiv.  ^Eger,  dum  insudat,  nulla  lintea 
cuti  proxima  habere  debet.  Haec  enim  cit6 
permadescunt ;  atque  periculum  est,  ne,  dum 
exuuntur,  corpus  detrimentum  accipiat  a  fri¬ 
gore,  id  sane,  quod  quam  maxime  praeca¬ 
vendum  est.  Lanea  igitur  vestimenta  ante¬ 
ferenda  sunt,  utpote  quae  sudorem  cum 
evocent,  tum  absorbeant. 

lxxv.  Qu6  sudor  satis  copiose  fluat,  utile 
est,  pedes  laneis  ex  aqua  tepida  expressis  fove¬ 
re,  aut  admotis  vasis  vitreis  aqua  tepida  im¬ 
pletis.  Eodem  consilio,  haud  insolitum  est, 
assumere  potus  diluentes  tepidos.  Ad  sudo¬ 
rem,  porro,  evocandum,  conducunt  sales 

quidam 


36  DE  RHEUMATISMO. 

quidam  secundarii ,  velut  acetis  ammoniaccey 
citras  ammoniacce ,  forsitanque  citras  potas sce. 
Haec  omnia  pulverem  ipecacuance  compositum 
adjuvant,  neque,  enimvero,  raro  ipsa  sudo¬ 
rem  evocant. 

i 

lxxvi.  Per  sudationum  intervalla,  aegris 
praecipiendum  est,  ut,  ter  quotidie  quaterve, 
potas  sce  citratem  assumant. 

lxxvi  i.  Quoniam  autem  pulvis  ipecacuance 
compositus  astridloria  vi  pollet,  non  convenit 
rheumatismo  affedlis,  quorum  alvus  tarda  est, 
aut  dura.  Hi,  ejus  vice,  debent  tinffiuram 
guiaci  adhibere  \  quae,  uti  ad  sudorem  evo¬ 
candum  efficacissima  est,  ita,  omni  morbi 
tempore,  convenit. 

lxxviii.  Hoc  medicamentum,  quippe  cum 
aliquid  ammoniacce  ei  insit,  a  quibusdam  pu¬ 
tatur  nimis  stimulare  \  ideoque  parum  ido¬ 


neum 

neum  esse  iis  rheumatismo  laborantibus,  qui 
multum  febriunt.  Quanquam  os  internum 
calefacit,  tamen,  exiguis  dosibus  datura,  cor 
parum  stimulat  et  arterias. 

lxxix.  Purgatio , — quippe  quae,  materiam 
ex  corpore  demendo,  motus  arteriarum,  item- 
que  inflammationem,  sedet,  efficax,  uti  cen¬ 
sent  multi  auclores,  ad  rheumatismum  sanan- 
dum  remedium  est.  Sed,  superqudm  quod, 
pariter  atque  sanguinis  detradlio,  mod6  in- 

caute  aut  nimis  adhibeatur,  vires  labefadlat  et 

« 

dissipat,  aegris  imponit  necessitatem  leclo 
subinde  exsurgendi,  ut  desideant ;  quo  fit,  ut 
multum,  haud  raro,  detrimenti  a  frigore  ca¬ 
piant. 

lxxx.  Cinchotice  cortex — nuper,  apud  me¬ 
dicos,  priecipue  Londinienses,  invaluit  • 
utpote  idoneum  medicamentum,  quo  rheuma¬ 
tismus  percuretur,  mod6  unam  ejus  alteram  ve 

,  ^ 

drachmam, 

drachmam,  idoneis  intervallis,  aegri  assu¬ 
mant. 

lxxxx.  Cullenus,  ratus  diathesin  phlogis - 
ticam  augere,  ejus  usum  improbavit.  Gre~ 
gorius  compluries  expertus  est,  rheumatismo , 
necne,  conveniret  hoc  medicamentum.  Com¬ 
pertus  autem,  interdum  respondere,  alias  fal¬ 
lere,  praescribendo,  ex  toto,  destitit  (e). 
Nonnulli  aegri,  qui,  cortice  assumpto,  re¬ 
valescere  videbantur,  tanta  derepente  vi  mor¬ 
bi  denuo  correpti  sunt,  ut  necessarium  esset, 

* 

iis  sanguinis  missione,  aliisque  medicamentis 
ac  remediis,  quae  inflammationibus  sedandis 
idonea  sunt,  opportune  subvenire. 


LXXXII. 


(e)  Aud.  Gregor.  Frseled.  in  Medicin,  Pra&ic » 


in  Acad*  Edin . 

lxxxii.  Exulceratio , — uti  nonnulli  existi¬ 
mant,  multum  ad  rheumatismum  sanandum 
pollet.  Dolorem  utique  levat ;  at  tum  maxi¬ 
me,  ubi  acri  unguento  admoto  obstatur  ali- 
quandiu,  ne  pars  exulcerata  renascentc  cuti¬ 
cula  sanetur. 

lxxxiii.  Exulceratoria  autem  non  impo¬ 
nenda  sunt,  nisi  magna  vis  doloris  urgeat. 
Perpauci  enim  mortalium,  leviorem  ut  miti¬ 
gent  dolorem,  graviorem  pati  malunt.  Ne¬ 
dum,  enimvero,  adhibenda  exulceratio  est, 
ubi  dolores,  uno  post  alium  artu  relido,  novos 
subinde  petunt.  Fugitaret  enim  errabundos 
dolores  a  sede,  efficeretque,  ut  miserandus 
aeger  omnibus  deinceps  artubus  cruciaretur. 

lxxxiv.  Virium  refeclio . — Simul  ut  vis  in¬ 
flammationis  et  febris  conquieverit,  aut  mul¬ 
tum  mitigata  sit,  atque  cibos  appetat  stoma¬ 
chus;  aegris,  quo  revalescant,  permittendum 

est, 

est,  ut  modicis  carnibus  prandeant,  et  vino 
aut  cerevisia.  Quin  et,  ubi,  ex  toto,  deces¬ 
serit  morbus,  utilissimum  erit,  ut  convales¬ 
cens  citius  confirmetur,  corpori,  morbo  pari¬ 
ter  ac  curatione  debilitato,  praeparatis  quibus¬ 
dam  e  ferro,  cum  cinchonce  cortice  conjunctis, 
subvenire ;  etiamque  aliis,  forsan,  medica¬ 
mentis,  ex  iis  quae  vires  languidas  redinte¬ 
grant,  et  redintegratas  conservant. 

lxxxv.  Dictis  medicamentis  et  remediis, 
quibus  percuretur  acutus  rheumatismus ,  nunc 
transeundum  ad  ea  est,  quibus  longo  subve¬ 
niatur. 

V 

I 

lxxxvi.  Consilium  secundum,— JJti  in  vetus¬ 
to  rheumatis?no ,  in  quem  abivit  acutus,  inflam- 

\ 

matio,  siqua  manet,  levis  tantum  est,  sed  ad¬ 
sunt  dolor,  rigiditas,  et  imbecillitas ;  ita  mul- 

i 

ta  stimulantia  medicamenta  et  remedia  pro¬ 
sunt,  quae,  in  acuto,  plurimum  nocerent. 

lxxxvii.  Calor. — Remedium,  uti  simpli¬ 
cissimum  est,  ita  forsitan  tutissimum  cllica- 
cissimumque,  artus  imbecilli  calorem  fo¬ 
vere. 

lxxxviii.  Hunc  in  finem,  oportet  laneis  ca¬ 
lidis,  sive  siccis,  sive  ex  aqua  calida  expres¬ 
sis,  artum  subinde  acriter  perfricare,  aut 

.  * 

aquam  ei  calidam  desuper  affundere.  Eodem, 
porro,  consilio,  artus  invalidus,  et  totum  qui¬ 
dem  corpus,  debent,  per  horum  remediorum 
intermissiones,  laneis  vestiri.  Hxc  enim  ha¬ 
litum  summae  cutis  evocant ;  et,  dummodo  uti 
aegri  perseverent,  haud  rard,  postquam  fefel- 
Ierunt  alia  remedia  et  medicamenta,  morbum 
percurant.  Quinetiam,  rheumatismo  longo  la¬ 
borantibus  proderit,  uti  periculo  compertum 
est,  in  balneum  thermasve,  singulis  diebus, 
descendere  ;  et,  simul  ut  satis  perfusi  sunt,  se- 
met  acriter  perfricare. 


/ 

lxxxix.  Fricatio,—  Utile,  porro,  erit,  artus 
longo  rheumatismo  invalidos  aut  strigili  sub¬ 
inde  perfricare,  aut  laneis  stimulantibus  qui¬ 
buslibet,  sinapis  veluti  pulvere  imbutis.  Hasc 
stimulantia,  quamvis,  per  se,  parum  valeant, 
aegros  tamen  spe  futurae  salutis  erigant,  atque 
sic  inducant,  ut  in  fricando  perseverent :  quod 
sane  utilissimum  est ;  quippe  cum  languida 
vasa  incitet,  cutis  halitum  cieat,  sicque  san¬ 
guinis  cumulum,  si  quis,  et  dolorem  discu¬ 
tiat. 

xc.  Rubefacientia. — Hujus  generis  medica¬ 
menta  longum  aliquando  rheumatismum  levant, 
sed  percurant  rarissime.  Multa  hujusmodi 
medicamenta  ab  audioribus  memorantur,  no¬ 
minarim  linimentum  volatile,  vel  hoc  una  cum 
oleo  terebinthino  ;  spiritus  vini  camphoratus  ; 
linimentum  saponaceum  ;  balsamum  anodynum  ; 
et,  si  qua,  similia.  Horum,  uti  nobis  videtur, 

'  i 

efficacissima  sunt,  linimentum  volatile  cum  te¬ 
rebinthino 

rebinthino  oleo  ;  oleum  terebinthinum  per  sc  ; 
et  hoc  oleum  cum  spiritu  vinoso  tenui.  Ru- 
befacientia,  eodem  plane  modo,  proficiunt 
longo  rheumatismo  aiil ictis,  quo  fricatio. 

% 

xci.  Ignis  electreus .  —  Si  aliis  subsidiis 
longus  rheumatismus  levari  recusat,  cx  artubus 
affectis  scintillulas  electreas  subinde  elicere, 
uti  tutissimum  remedium  erit,  ita,  haud  rar6, 
potentissimum. 

xcn.  Lavatio  frigida , — uti  periculo  com¬ 
pertum  est,  longo  •  rheumatismo  laborantibus 
multum  opitulatur.  Artubus  invalidis  aqua 
frigida,  ex  alto,  pluviae  forma,  affundenda 
identidem  est.  Artus  dein  siccatos,*  itemque 
perfricatos,  lancis  calidis  circumvestiri  opor¬ 
tet.  Aqua  frigida,  quanto  artuum  calorem 
minuit,  tanto  eos  solito  aptiores  reddit,  qui 
mox  siccatione,  frictione,  et  calidis  laneis  cir¬ 
cumdatis  incalescant.  Hoc  cognito,  hon  diu- 

tius  paradoxum  videtur,  eidem  morbo  jam 
frigidis  jam  calidis  subveniri  posse. 

xciii.  Exercitatio.  —  Dum  medicamento¬ 
rum  remediorumque,  quae  memoravimus,  in 
usu  perseveratur,  artus  affedd  subinde  exer¬ 
cendi  sunt,  movendo  aut  propriis  viribus,  aut 
alienis.  Dummodo  enim  iis  permittatur,  ut 
diu  quiescant,  sensim  minus  mobiles  fiunt,  de- 
mumque,  ex  toto,  obrigent. 

xcxv.  Interna  stimulantia  —  nonnunquam, 
ad  longum  rheumatismum  curandum  aut  levan¬ 
dum,  plurimum  pollent.  Hujus  generis  sunt, 
sinapis  semina,  ad  semunciam,  bis  quotidie 
assumpta  ;  atque  murias  hydrargyri  dulcis  ea 

i 

copia,  quae  neque  salivam  moveat,  neque  al¬ 
vum.  Hoc  medicamentum,  dummodo  in  ejus 
usu  perseveretur,  nonnunquam  respondet, 
postquam  alia  parum,  aut  omnino  non,  pro¬ 
fuerunt. 

xcv.  Ad  idem  quoque  genus  pertinet  guia- 
cum .  Hujus  ipse  pulvis  assumatur,  vei  tinc¬ 
tura,  vel  aqua  ex  eo  decocla. 

xvi.  Dosis  pulveris  majuscula  alvum  mo¬ 
vet  ;  minuscula,  cutis  halitum  aut  sudorem, 
totumque  leniter  stimulat  corpus.  Qud  sudo¬ 
rem  eliciat  hoc  medicamentum,  pauca  grana, 
glutinoso  quolibet  humore  soluta,  assuman¬ 
tur. 

xcvii.  Tintturct  duae  tresve  drachmae  as¬ 
sumptae  cum  la&e,  quod  saporis  foeditatem  cor¬ 
rigat,  simulque  obstet,  nequid  ori  adhaereat, 
alvum  leniter  solvunt. 

xcviii.  Aqua  decodta  ex  guiaco,  uti  plus, 
qu&m  guiacum  ipsum,  ad  sudorem  movendum 
pollet,  ita,  forsitan,  longo  rheumatismo  laboran¬ 
tibus  plus  proficit. 

xcix.  At  hoc  tamen  medicamentum  alvum 
nonnunquam  adeo  acriter  purgitat,  ut  ejus  usu 
desistere  opus  sit. 


FINI  S, 

